**DISPOZIŢIA**

**nr. 982 din 13 septembrie 2023**

**privind constituirea Comisiei de predare a activelor fixe corporale în curs de execuție – TETAROM V**

Preşedintele Consiliului Judeţean Cluj,

Având în vedere Referatul nr. 35309/01.09.2023 elaborat de către Direcția Juridică privind constituirea Comisiei de predare a activelor fixe corporale în curs de execuție – TETAROM V,

În conformitate cu dispozițiile :

* art. 191 alin. (1) lit. c) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* Legea nr. 273/2006 privind finanțele publice locale, cu modificările și completările ulterioare;
* Legea contabilității nr. 82/1991, republicată, cu modificările și completările ulterioare;
* Ordinul Ministrului Finanțelor Publice nr. 2.634 din 5 noiembrie 2015 privind documentele financiar-contabile, cu modificările și completările ulterioare;
* Hotărârii Consiliului Județean Cluj nr. 30/31.01.2023 privind încetarea asocierii dintre Județul Cluj, Comuna Luna și Municipiul Câmpia Turzii, constituităîn scopul realizării Parcului Industrial Tetarom V,

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.**  Se constituie Comisia de predare a activelor fixe corporale în curs de execuție – Tetarom V, în următoarea componență:

* **Salanță Claudiu- Daniel** – Arhitect șef - Direcția de Urbanism și Amenajarea Teritoriului
* **Argintaru Tiberiu – Cristian -** consilier - Direcția de Urbanism și Amenajarea Teritoriului
* **Moldovan Mirela -** consilier - Direcția Generală Buget – Finanțe, Resurse Umane

**Art. 2. (1)** Persoanele nominalizate la art. 1 vor preda către Comuna Luna activele fixe corporale în curs de execuție – TETAROM V, înregistrate în evidențele financiar-contabile ale Județului Cluj în Fișa contului nr. 231.00.00.A.239 aferentă anilor 2019-2021.

**(2)** Cu ocazia predării activelor fixe corporale către reprezentanții Comunei Luna, se va încheia un proces verbal de predare-primire, care va fi comunicat Direcției Generale Buget – Finanțe, Resurse Umane în scopul actualizării evidențelor financiar-contabile conform modificărilor intervenite.

**Art. 3.** Prezenta dispoziţie se comunică prin poștă electronică, persoanelor prevăzute la art. 1, Direcției Urbanism și Amenajarea Teritoriului, Direcției Generale Buget- Finanațe, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci